
Comisia pentru buget, finanţe şi bănci

Bucureşti  17.10.2002

Nr. 22/384

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea şi completarea Ordonanţei Guvernului nr.7/2001 privind impozitul pe venit, cu care comisia noastră a fost sesizată în fond cu adresa Biroului Permanent nr.199 din 3 septembrie 2002.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti 17.10.2002

Nr.22/384

RAPORT

asupra propunerii legislative privind modificarea şi completarea Ordonanţei Guvernului nr.7/2001 privind impozitul pe venit

Cu adresa nr.199 din 3 septembrie 2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea şi completarea Ordonanţei Guvernului nr.7/2001 privind impozitul pe venit.

La întocmirea raportului s-au avut în vedere avizele primite de la Comisia pentru muncă şi protecţie socială, Comisia juridică, de disciplină şi imunităţi, precum şi avizul Consiliului Legislativ.


La lucrările comisiei au participat 23 deputaţi, din totalul de 25 membri ai comisiei.

In urma examinării propunerii legislative privind modificarea şi completarea Ordonanţei Guvernului nr.7/2001 privind impozitul pe venit, în şedinţa din 16 octombrie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu următorul amendament:

Nr.

crt.
Text iniţial
Text propus de Comisie

(autorul amendamentului)
Motivare

1.
Articol unic: Ordonanţa de Guvern nr.7 din 2001 privind impozitul pe venit, se modifică şi se completează după cum urmează:

După art.16 alin.(3) se introduce alin.(31) cu următorul conţinut:

Art.16 (31)

“Pentru activitatea de interes public desfăşurată de notarii publici, care implică determinarea taxelor de timbru aferente actelor notariale se admite la deducere în plus un procent de 8% din veniturile încasate ca urmare a acestei activităţi.”
Se reformulează textul astfel:

Articol unic: Ordonanţa de Guvern nr.7 din 2001 privind impozitul pe venit, se modifică şi se completează după cum urmează:

După art.16 alin.(3) se introduce alin.(31) cu următorul conţinut:

Art.16 (31)

“Pentru activitatea de interes public desfăşurată de notarii publici, care implică determinarea, colectarea şi virarea la buget, potrivit legii, a taxelor de timbru aferente actelor notariale se admite la deducere în plus un procent de 5% din volumul taxelor de timbru încasate şi virate.”

Autor: dl. deputat Florin Georgescu – Grup Parlamentar PSD
Pentru stimularea încasării şi virării la buget a taxelor de timbru.

La lucrările comisiei a participat ca invitată, în conformitate cu prevederile art.51 şi 52 din Regulamentul Camerei Deputaţilor, doamna deputat Carmen Dumitriu, care a susţinut forma rezultată din prezentul raport.

Prezenta propunere legislativă face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Consilieri parlamentari:

Onete Alexandru

Bărdiţă Mariana

